Donderweer Draak | | INKDonderweer Draak – INK
Titel: Donderweer Draak
Datum gepubliseer: 27 Februarie 2017 Aantal woorde: 60 168 Kere gelees ♥2
Trillegegrom en dromme drom-drom
verkondig die draak se brullende kom
sy oë skerp flikkerende flitse
verblindend oor die aarde gebliksem
sy swaar lyf krakekreun
elke tree ‘n dondergedreun
slaan met knalleskerp krag
‘n oorverdowende vuurtongslag
wat wêreld wyd weerklink
in die donderwolknag
lê en bewe toeknyp-oë klein
tot die dier in die donker verdwyn
© – Barbara Smit – 21/02/2017
Barbara, dit is ‘n treffer m.b.t die besonderse klanknabootsing (Onomatopee), veral in die eerste sin.
Ek wil ‘n mooi voorbeeld (van onomatopee) van JFE Cilliers met jou deel:
kom die eerste druppels neer.”
Jou eerste sin herinner my sterk aan bogenoemde.
In hierdie geval, dink ek egter jy maak sterker gebruik van ‘n klankmetafoor waar die klank nie slegs die geluid naboots nie maar ook beweging suggereer:
Kyk na die voorbeeld van Eugene Marais:
“Vinnig langs die paadjie trippel Mabalel
wat die klingelinge van haar enkelringe vergesel.”
Dit is werklik ‘n besonderse sensoriese vers. Jy skryf die leser sintuiglik vas. Ek het oorweeg om die slot te verander maar met lees en herlees laat ek dit eerder so.
Ek het heerlik hieraan gelees.